title: "Weestsiie"
text: "Di Weestsiie (Nordsiie, \u00f6-f. Nuurdsia) as en siie foon di Atlantische Ose\u00e5\u00e5n. Uner di Weestsiie san grut reserwen foon gas \u00e4n \u00f6\u00f6le tu finen. Da l\u00f6nje trinam di Weestsiie heewe ark unernaamenge wat daheere \u00f6\u00f6le \u00e4n gasreserwen \u00fct di boum h\u00e5\u00e5le. Di Weestsiie as uk bek\u00e5nd um h\u00e4iringe, siih\u00fcne, ferschilie f\u00f6\u00f6gle \u00e4n poorne. \n\nDi Weestsiie w\u00e5rt begr\u00e4nsed foon:\n Norwegen \u00f6njt norden,\n D\u00e5t Feriind Kiningrik \u00f6njt weesten,\n Fr\u00e5nkrik, B\u00e4lgien \u00e4n d\u00e5t Aingelsch Kanool \u00f6njt s\u00f6\u00f6den,\n Da frasche gebiite foon da Nederl\u00f6nje \u00e4n Tj\u00fcschl\u00f6nj \u00f6njt s\u00f6\u00f6den \u00e4n \u00e5\u00e5sten,\n D\u00e5nmark \u00e4n d\u00e5t Skagerrak \u00f6njt \u00e5\u00e5sten,\n\nNoome \n\u00d6nj et d\u00e5nsch \u00e4n \u00f6njt nordfriisk w\u00e5rt Weestsiie br\u00fckt. Oudere spr\u00e4ke br\u00fcke m\u00e5\u00e5stens Nordsiie, d\u00e5t \u00fct \u00fc\u00fcljfrasch perspektiiwe \u00f6njtstiinjen as. \n\n\u00d6nj e r\u00f6\u00f6misch tid wus di noome Mare Frisucum, \u00f6nj e klassisch tid wus d\u00e5t Oceanum Germanicum unti Mare Germanicum.\n\nKatastroofen \n Di Grute Storm foon 1287 heet j\u00fc form foon di s\u00f6\u00f6dlik siik\u00e5nt feranerd. Deerd\u00f6\u00f6r as j\u00fc ferbining ma di S\u00f6\u00f6dersiie (diling Iselsiie) \u00f6nj da Neederl\u00f6nje \u00f6njtstiinjen.\n Grute Mandr\u00e4nke foon 1362, weerbai \u00f6nj da frasche gebiite amenbai 50.000 mansche st\u00e4rwe.\n Di Stormflodj foon di 11. oktoober 1634 rungeniirt 21 sch\u00f6rktoorpe aw Str\u00f6nj, weerbai 6123 mansche st\u00e4rwe.\n Katastroofe foon 1953 \u00f6nj e neederl\u00f6njsch prowins Siiel\u00f6nj weerbai 1.835 mansche st\u00e4rwe.\n\nSiie"